ПРЕЗЕНТАЦИЈА КОНКУРСА ЗА ПОДРШКУ АКТИВНОСТИМА ВЕЗАНИМ ЗА РУРАЛНИ ТУРИЗАМ

**Најављивани Конкурс општине Топола за подршку активностима везаним за рурални туризам је расписан 18. маја 2021. године.**

Општина Топола ће организовати **презентацију** наведеног Конкуса **20. маја (четвртак) у сали Визиторског центра у Тополи, ул. Првог устанка бр. 1А, са почетком од 13 часова,** уз поштовање мера за спречавање и сузбијање заразне болести COVID-19.

Право на коришћење подстицаја имају лица која су категорисана код надлежног органа општине Топола за сеоско туристичко домаћинство на сеоском подручију општине Топола и имају статус:

1. физичког лица – носилац регистрованог комерцијалног породичног пољопривредног газдинства,

2. предузетника,

3. привредног друштва.

Прихватљиве инвестиције у сектору руралног туризма су: набавка опреме ради пружања угоститељских услуга у сеоском туристичком домаћинству.

Конкурс можете преузети на линку https://topola.rs/konkurs-za-posticaj-seoskog-turizma-merama-podrske-u-poljoprivredi/

Позивају се заинтересовани да **узму учешће** на презентацији Конкурса, где ће се ближе упознати са условима које прописује Конкурс и добити одговоре на своја питања. Такође за сва питања могу се обратити на мејл arrtopola@yahoo.com или на телефон 034/6811-274